钦定古今图书集成/理学汇编/学行典/第209卷 > 潘琢
## 钦定古今图书集成/理学汇编/学行典/第209卷 > 潘琢

按《金华府志》：“潘琢，字时循，纯孝乡人。性孝友，不私妻
子。父丧，毁瘠骨立，酒肉不入口者三年。母患疯痹，琢
衣不解带，痒痾痛楚，随意搔摩，梳洗火水皆亲理之。
母久卧思起，乃制软舆与弟舁之，惟其所适，如此者
七年。母没，哀痛几死，既葬，庐墓九年，人皆称其克尽
子道云。有司延为乡饮大宾，匾其门曰‘孝行’。”